pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลชื่นชมผลงาน DSI ส่งฟ้องผู้เกี่ยวข้องกรณี STARK รวม 11 ราย ย้ำ นายกฯ เอาจริง กวดขันให้ความสำคัญเรื่องธรรมาภิบาล ติดตามการแก้ไขทุกปัญหา
วันเสาร์ที่ 9 ธันวาคม 2566
09/12/2566
โฆษกรัฐบาลชื่นชมผลงาน DSI ส่งฟ้องผู้เกี่ยวข้องกรณี STARK รวม 11 ราย ย้ํา นายกฯ เอาจริง กวดขันให้ความสําคัญเรื่องธรรมาภิบาล ติดตามการแก้ไขทุกปัญหา
โฆษกรัฐบาลชื่นชมผลงาน DSI ส่งฟ้องผู้เกี่ยวข้องกรณี STARK รวม 11 ราย ย้ํา นายกฯ เอาจริง กวดขันให้ความสําคัญเรื่องธรรมาภิบาล ติดตามการแก้ไขทุกปัญหา
วันที่ 9 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เผยว่า ตามที่กรมสอบสวนคดีพิเศษ หรือ DSI โดย พ.ต.ต.ยุทธนา แพรดํา รองอธิบดี DSI รักษาราชการในตําแหน่งอธิบดี ได้แถลงปิดจ็อบสอบสวนทุจริต บมจ.สตาร์ค คอร์เปอเรชั่น (STARK) ทางคดีมีความเห็นควรสั่งฟ้องผู้ต้องหา รวม 11 คน ในความผิดตาม พ.ร.บ.หลักทรัพย์และตลาดหลักทรัพย์ พ.ศ. 2535 ฐานฉ้อโกงประชาชน ตามประมวลกฎหมายอาญา และฐานฟอกเงินตาม พ.ร.บ.ป้องกันและปราบปรามการฟอกเงิน พ.ศ. 2542 และที่แก้ไขเพิ่มเติม โดยกรณีดังกล่าวได้มีเสียงสะท้อนต่อการดําเนินงานของ DSI จากภาคส่วนที่ติดตามการดําเนินงานของหน่วยงานภาครัฐ อาทิ นายชัชวนันท์ สันธิเดช เลขานุการ กมธ.การเงินการคลัง สถาบันการเงินและตลาดการเงิน สภาผู้แทนราษฎร ที่ระบุว่าหน่วยงานกํากับดูแลตลาดเงินตลาดทุน หน่วยงานในกระบวนการยุติธรรม ทํางานขยันขันแข็งขึ้นมาก เพราะมีนายกรัฐมนตรีที่เอาจริง คอยกวดขันให้ความสําคัญกับเรื่องธรรมาภิบาล ซึ่งในนามของรัฐบาลขอชื่นชมผลงานของ DSI และหน่วยงานที่เกี่ยวข้อง ที่ได้เร่งรัดคดีดังกล่าวจนมีผลงานคืบหน้าเป็นที่ประจักษ์ต่อสาธารณชน
“กรณี DSI ส่งฟ้องผู้เกี่ยวข้องกรณี STARK รวม 11 ราย ถือเป็นผลงานน่าชื่นชมของ DSI กระทรวง ยุติธรรม รวมทั้งรัฐบาลขอชื่นชมผลงานกรณีการปราบปรามการนําเข้าหมูเถื่อน โดย DSI ร่วมกับกรมปศุสัตว์ กรมประมง กรมศุลกากร และ ปปง. ที่มีความคืบหน้าเป็นรูปธรรมเช่นเดียวกัน ย้ําว่ารัฐบาลภายใต้การนําของนายเศรษฐา ทวีสิน นายกรัฐมนตรี เอาจริงเอาจังติดตามการแก้ไขทุกปัญหา ซึ่งการที่มีนายกรัฐมนตรีที่เอาจริง คอยกวดขันให้ความสําคัญกับเรื่องธรรมาภิบาล สามารถสร้างความแตกต่างได้อย่างชัดเจนจริง ๆ” นายชัย กล่าว
ทั้งนี้ เมื่อวันที่ 8 ธ.ค. 66 รองอธิบดี DSI รักษาราชการในตําแหน่งอธิบดี ได้นําแถลงความคืบหน้าคดีทุจริต บมจ.สตาร์ค คอร์เปอเรชั่น (หุ้น STARK) มีสาระสําคัญว่า คณะพนักงานสอบสวนคดีพิเศษ กองคดีการเงินการธนาคารและการฟอกเงิน ได้ส่งสํานวนการสอบสวนคดีพิเศษไปยังพนักงานอัยการสํานักงานคดีพิเศษแล้ว หลังจากอธิบดี DSI มีความเห็นควรสั่งฟ้องผู้ต้องหาจํานวน 11 ราย พร้อมมอบเอกสารพยานหลักฐานทั้งสิ้นจํานวน 22 ลัง 140 แฟ้ม 52,968 แผ่น และนอกจากการดําเนินคดีอาญาแล้ว คณะพนักงานฯ พบว่ามีการนําเงิน 10,000 ล้านบาทโอนเข้ากลุ่มบริษัทของผู้ต้องหาเพื่อไปชําระหนี้เจ้าหนี้การค้า รวมทั้งยักย้ายถ่ายเทเข้าบัญชีส่วนตัวอีกส่วนหนึ่ง ซึ่งได้ส่งข้อมูลให้สํานักงานคณะกรรมการป้องกันการฟอกเงิน (ปปง.) ติดตามยึดทรัพย์สินดังกล่าวเพื่อดําเนินการคุ้มครองสิทธิผู้เสียหาย ตามพระราชบัญญัติป้องกันและปราบปรามการฟอกเงิน พ.ศ. 2542 และที่แก้ไขเพิ่มเติม มาตรา 49 วรรคท้าย ต่อไป สําหรับกรณีการทุจริตใน STARK นั้น DSI รับเป็นคดีพิเศษเมื่อวันที่ 20 มิถุนายน 2566 มีผู้เสียหายทั้งสิ้นจํานวน 4,704 ราย มูลค่าความเสียหายจํานวน 14,778 ล้านบาท (คดีพิเศษที่ 57/2566) ขณะที่กรณีขบวนการนําเข้าสินค้าประเภทซากสัตว์ (สุกร) เข้ามาในประเทศ ด้วยการสําแดงเท็จเพื่อหลีกเลี่ยงอากร DSI จะมีการขยายผลตรวจค้นและดําเนินคดีกับผู้ต้องหาเพิ่มเติมอย่างต่อเนื่อง
รัฐบาลไทย-ข่าวทำเนียบรัฐบาล-รมว.พิมพ์ภัทรา ถกร่วมกรรมการอีวี หารือแนวทางจัดการแบตเตอรี่ในประเทศ ย้ำธง Local Content ดันศักยภาพบุคลากรไทย
วันเสาร์ที่ 9 ธันวาคม 2566
09/12/2566
รมว.พิมพ์ภัทรา ถกร่วมกรรมการอีวี หารือแนวทางจัดการแบตเตอรี่ในประเทศ ย้ําธง Local Content ดันศักยภาพบุคลากรไทย
รมว.พิมพ์ภัทรา ถกร่วมกรรมการอีวี หารือแนวทางจัดการแบตเตอรี่ในประเทศ ย้ําธง Local Content ดันศักยภาพบุคลากรไทย
วันที่ 8 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานการประชุมคณะกรรมการขับเคลื่อนและติดตามนโยบายการส่งเสริมอุตสาหกรรมยานยนต์ไฟฟ้า ครั้งที่ 1/2566 โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์ นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ดร.ศิริ จิระพงษ์พันธ์ อดีตรัฐมนตรีว่าการกระทรวงพลังงาน และผู้บริหารกระทรวงอุตสาหกรรมเข้าร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐมนตรีว่าการกระทรวงอุตสาหกรรม เปิดเผยว่า การส่งเสริมอุตสาหกรรมยานยนต์ไฟฟ้าในประเทศ เพื่อให้ประเทศไทยเป็นศูนย์กลางในภูมิภาคอาเซียน จําเป็นต้องวางแผนนโยบายและมาตรการให้ครอบคลุมทั้งระบบ โดยเฉพาะอย่างยิ่ง การบริหารจัดการแบตเตอรี่ไฟฟ้าที่ผลิตได้ในประเทศไทย ซึ่งส่วนใหญ่จําเป็นต้องนําเข้าแร่แรร์เอิร์ธ (Rare Earth) จากต่างประเทศ เพื่อให้เกิดการใช้งานอย่างเต็มประสิทธิภาพ
โดยในที่ประชุมคณะกรรมการขับเคลื่อนและติดตามนโยบายการส่งเสริมอุตสาหกรรมยานยนต์ไฟฟ้า ได้เห็นชอบในหลักการของการส่งเสริมและจัดการแบตเตอรี่ในประเทศ ซึ่งอยู่ระหว่างการทบทวนรายละเอียดเกี่ยวกับการกําหนดเงื่อนไขการนํากลับมาใช้ซ้ํา (Reuse) และการรีไซเคิล (Recycle) เพื่อให้เกิดการใช้ทรัพยากรอย่างมีคุณค่า สนองแนวนโยบาย BCG ทั้งยังเอื้อต่อการวิจัยและพัฒนาองค์ความรู้เกี่ยวกับแบตเตอรี่ในประเทศไทยมากยิ่งขึ้น
ขณะเดียวกันที่ประชุมยังได้หารือเกี่ยวกับการส่งเสริมการดัดแปลงรถยนต์ (EV Conversion) สําหรับยานยนต์ที่ใช้ในพื้นที่จํากัด อาทิ รถขยะ รถของหน่วยงานราชการเพื่อบริการสาธารณะ เพื่อให้สามารถดัดแปลงไปสู่การใช้พลังงานไฟฟ้า ทั้งยังเป็นต้นแบบสําหรับอุตสาหกรรมรถยนต์สันดาปให้สามารถปรับสู่การเป็นยานยนต์ไฟฟ้า ส่งเสริมการใช้พลังงานสะอาด รวมทั้งผลักดันสู่เป้าหมายการเป็นกลางทางคาร์บอน
นางสาวพิมพ์ภัทรา กล่าวเพิ่มเติมว่า ได้เน้นย้ําให้ทุกภาคส่วนตระหนักถึงความสําคัญของการใช้ทรัพยากรในประเทศ (Local Content) โดยเฉพาะอย่างยิ่งการพัฒนาทรัพยากรบุคคล ซึ่งที่ประชุมฯ ได้มีข้อเสนอให้กําหนดหลักเกณฑ์เกี่ยวกับการถ่ายทอดองค์ความรู้จากผู้เชี่ยวชาญต่างชาติ ให้สามารถบังคับใช้และเกิดประโยชน์สูงสุด อาทิ การกําหนดสัดส่วนวิศวกรชาวไทยร่วมดําเนินงานในกรณีที่มีการใช้วิศวกรจากต่างชาติปฏิบัติงานในโครงการ เพื่อให้เป็นแบบแผนและสามารถขยายผลในอุตสาหกรรมอื่นๆ ด้วย
พร้อมกันนี้ ที่ประชุมได้เห็นชอบให้จัดตั้งคณะอนุกรรมการเพื่อศึกษาในประเด็นที่เกี่ยวข้องกับการยกระดับอุตสาหกรรมยานยนต์ไฟฟ้า เพื่อให้สามารถรวบรวมข้อมูลและจัดทําข้อเสนอต่อคณะกรรมการนโยบายยานยนต์ไฟฟ้าแห่งชาติ (บอร์ดอีวี) ได้รวดเร็วมากยิ่งขึ้น
รัฐบาลไทย-ข่าวทำเนียบรัฐบาล-นายกฯ ย้ำ ส่งกฤษฎีกาพิจารณา ร่าง พ.ร.บ.เงินกู้ 5 แสนล้านแล้ว ยืนยันรัฐบาลทำดีที่สุดแล้ว
วันเสาร์ที่ 9 ธันวาคม 2566
09/12/2566
นายกฯ ย้ํา ส่งกฤษฎีกาพิจารณา ร่าง พ.ร.บ.เงินกู้ 5 แสนล้านแล้ว ยืนยันรัฐบาลทําดีที่สุดแล้ว
นายกฯ ย้ํา ส่งกฤษฎีกาพิจารณา ร่าง พ.ร.บ.เงินกู้ 5 แสนล้านแล้ว ยืนยันรัฐบาลทําดีที่สุดแล้ว
วันนี้ (9 ธันวาคม 2566) เวลา 11.00 น. ณ อําเภอท่ามะกา จังหวัดกาญจนบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงโครงการเติมเงินดิจิทัล วอลเล็ต 10,000 บาทให้กับประชาชน ว่า ตามที่นายจุลพันธ์ อมรวิวัฒน์ รัฐมนตรีช่วยว่าการกระทรวงการคลังได้กล่าวไปแล้วว่าได้ยื่นไปยังคณะกรรมการกฤษฎีกาให้พิจารณาร่าง พ.ร.บ.เงินกู้ 5 แสนล้านบาทแล้ว ส่วนกฤษฎีกาจะส่งกลับมาภายในกี่วันนั้น ยังไม่ทราบยืนยันว่าทําดีที่สุดแล้ว ให้เหตุผลดีที่สุดแล้ว และไม่ต้องมีการใช้คําว่า ล็อบบี้กัน
ส่วนเนื้อหาที่ส่งให้กฤษฎีกาตีความนั้น นายกฯ กล่าวว่า เป็นเรื่องที่เราได้พูดคุยกันอยู่ว่าเร่งด่วนจําเป็นหรือเปล่า ซึ่งเราให้ข้อมูลว่า เรามั่นใจเป็นเรื่องเร่งด่วนจําเป็นอย่างที่บอกเรื่องดิจิทัลวอลเล็ต เรื่องการปรับหนี้นอกระบบเป็นการยกระดับ ไม่ใช่โยนภาระให้กับนายจ้างไปอย่างเดียว ตนเองพยายามลดค่าใช้จ่ายที่ไม่เป็นธรรมให้กับพี่น้องประชาชนที่อยู่ชายขอบของสังคม หากดิจิทัลได้ออกมาใช้ในเดือนพฤษภาคมคิดดูว่าเงินเข้าระบภาษี 4-5 แสนล้านบาท การจ้างงานการผลิตจะสูงขึ้นหรือไม่ นายจ้างจะได้มีรายได้สูงขึ้น จะมีการทําการผลิตมีการขายของมากขึ้นหรือไม่ต้องควบคู่กันไป
นายกฯ กล่าว ขอวิงวอนและอ้อนวอน พร้อมมั่นใจว่าดิจิทัลวอลเล็ต จะออกตามกําหนดคือเดือนพฤษภาคม 2567 ยังไม่ได้มีอะไรชี้วัดมา ว่าจะไม่สําเร็จ ซึ่งหากมีปัญหา ก็ต้องดูว่าปัญหาคืออะไร คําถามที่ออกมา ข้อโต้แย้งที่ออกมาคืออะไร แล้วค่อยว่ากัน
ส่วนมีการพยายามสร้างวาทกรรมออกมาว่า "ใช้เงินได้ไม่ทุกคน แต่เป็นหนี้ทั่วถึง" นั้น นายกรัฐมนตรี   กล่าวว่า ก็เป็นวาทกรรมไป ตนเองเชื่อว่าเราอธิบายกันมาเยอะแล้ว คนรวยก็บอกว่าฟังคําแนะนําของผู้ว่าการธนาคารแห่งประเทศไทยอยู่แล้ว ว่าอย่าไปแจกคนรวยไม่ต้องแจก จึงมีคําถามไปว่าอะไรคือคนรวย มีการชี้ว่าคนรวยมีเงินฝากไม่ถึง 500,000 บาทรายได้ต่อเดือนต้องไม่ถึง 70,000 บาท ก็พยายามรับฟังอยู่
ผู้สื่อข่าวถามว่า มีคนตั้งข้อสังเกตว่ารัฐบาลไปทุ่มเวลาให้กับโครงการเงินดิจิทัล 10,000 บาทจนทําร่างพ.ร.บ.งบประมาณปี 67 ล่าช้านั้น นายกฯ กล่าวว่า พวกท่านเห็นตนเองทําแต่ดิจิทัลวอลเล็ตหรือเปล่า ซึ่งเมื่อวานไปไหนมา ทําเรื่องอะไรทําหนี้นอกระบบ สัปดาห์ที่แล้วไปดูเรื่องชายแดนที่สระแก้ว 2 อาทิตย์ก่อนบินไปเอเปค ซึ่งตนเองทําอยู่เรื่องเดียวหรือไม่ โดยวันที่12 ธ.ค.นี้ ก็จะทําเรื่องหนี้ในระบบอีก ไม่ได้ทําเรื่องเดียว เรื่องการท่องเที่ยวก็ทํา ในช่วงค่ําวันนี้จะบินไปเชียงราย ยืนยันทําหลายเรื่องและทําเต็มที่ทุกเรื่อง
รัฐบาลไทย-ข่าวทำเนียบรัฐบาล-นายกฯ เยี่ยมชมงาน “สัปดาห์สะพานข้ามแม่น้ำแคว ประจำปี 2566” ประชาสัมพันธ์ส่งเสริมการท่องเที่ยว จ.กาญจนบุรี
วันเสาร์ที่ 9 ธันวาคม 2566
09/12/2566
นายกฯ เยี่ยมชมงาน “สัปดาห์สะพานข้ามแม่น้ําแคว ประจําปี 2566” ประชาสัมพันธ์ส่งเสริมการท่องเที่ยว จ.กาญจนบุรี
นายกฯ เยี่ยมชมงาน “สัปดาห์สะพานข้ามแม่น้ําแคว ประจําปี 2566” ประชาสัมพันธ์ส่งเสริมการท่องเที่ยว จ.กาญจนบุรี
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (9 ธันวาคม 2566) เวลา 14.35 น. ณ บริเวณลานการแสดง แสง สี เสียง สะพานข้ามแม่น้ําแคว ต.ท่ามะขาม อ.เมือง กาญจนบุรี จ.กาญจนบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เยี่ยมชมงาน “สัปดาห์สะพานข้ามแม่น้ําแคว ประจําปี 2566 ซึ่งจังหวัดกาญจนบุรีจัดขึ้นเป็นปีที่ 43 โดยมีหัวหน้าส่วนราชการ เจ้าหน้าที่ที่เกี่ยวข้อง และชาวจังหวัดกาญจนบุรี ให้การต้อนรับ
เมื่อนายกรัฐมนตรีเดินทางมาถึงได้ถ่ายรูปร่วมกับคณะรัฐมนตรี ก่อนเดินชมบรรยากาศทัศนียภาพสะพานข้ามแม่น้ําแคว ซึ่งนายกรัฐมนตรีได้อุดหนุนปลาจากคุณยายที่นั่งขายปลาแล้วได้ปล่อยปลาลงแม่น้ําแคว จากนั้น นายกรัฐมนตรีและคณะ ชมขบวนรถไฟสายน้ําตก-ธนบุรี ขบวนรถที่ 4131 ที่นํานักท่องเที่ยวเดินทางเข้าท่องเที่ยวจังหวัดกาญจนบุรี โดยนายกรัฐมนตรีได้โบกมือต้อนรับ และทักทายนักท่องเที่ยวอย่างยิ้มแย้ม สร้างความประทับใจแก่นักท่องเที่ยวที่เดินทางมาในวันนี้
ทั้งนี้ จังหวัดกาญจนบุรี จัดงานสัปดาห์สะพานข้ามแม่น้ําแควและงานกาชาด ประจําปี 2566 ขึ้นระหว่างวันที่ 8 - 17 ธันวาคม 2566 ที่บริเวณลานข้างสนามกลีบบัว และสะพานข้ามแม่น้ําแคว อ.เมือง จ.กาญจนบุรี การจัดงานขึ้นครั้งแรกเมื่อปี พ.ศ. 2523 และจัดมาจนถึงปัจจุบันปี 2566 เป็นครั้งที่ 43 เพื่อเป็นการรําลึกถึงเหตุการณ์ประวัติศาสตร์สมัยสงครามโลกครั้งที่ 2 ที่เกิดขึ้นในจังหวัดกาญจนบุรี อีกทั้งยังเป็นการประชาสัมพันธ์ส่งเสริมการท่องเที่ยวของจังหวัดกาญจนบุรี ให้เป็นที่รู้จักของนักท่องเที่ยวทั้งชาวไทยและต่างชาติ เกิดการกระตุ้นเศรษฐกิจสร้างรายได้แก่ผู้ประกอบการและประชาชนในพื้นที่จังหวัดกาญจนบุรี ให้มีความเป็นอยู่ที่ดียิ่งขึ้น
ภายในงานมีการออกร้านกาชาดเพื่อการกุศล นํารายได้ไปใช้ช่วยเหลือผู้ยากไร้ ผู้ด้อยโอกาส ผู้พิการ และกิจกรรมสาธารณกุศลในพื้นที่ จับรางวัล “มัจฉากาชาด” จําหน่ายใบละ 20 บาท และ “การจําหน่ายสลากกาชาดการกุศล” ในราคาใบละ 100 บาท เพื่อร่วมลุ้นรางวัลใหญ่รถยนต์ ออกรางวัลในวันจันทร์ ที่ 17 ธันวาคม 2566 เวลา 21.00 น. ที่เวทีร้านกาชาดจังหวัดกาญจนบุรี
ส่วนไฮไลต์ของงานฯ คือการแสดงแสงและเสียง (Light and Sound) ย้อนรอยประวัติศาสตร์สงครามโลกครั้งที่ 2 สู่สะพานสายประวัติศาสตร์ “สะพานข้ามแม่น้ําแคว” ในชื่อชุด “แม่น้ําแควรําลึก สะพานสันติภาพ” ทําการแสดงทั้งหมด 11 รอบการแสดง ใช้เวลาความยาวประมาณ 50 นาที ต่อ 1 รอบการแสดง โดยเปิดให้เข้าชมฟรีทุกรอบการแสดงแสง เสียง ที่บริเวณสะพานข้ามแม่น้ําแคว สําหรับวิธีการเข้าชมการแสดง แสง เสียง ไม่มีการแจกบัตรเข้าชม จะเปิดให้เข้าแถวเข้าชมบริเวณหน้าประตูทางเข้าชมการแสดง ในส่วนที่นั่งให้ชมการแสดงจะมีทั้งหมด 1,200 ที่นั่ง ดูสดผ่านจอ LED 400 ที่นั่ง การแสดงจะมีถึงวันที่ 17 ธันวาคม 2566 เว้นการแสดงวันที่ 12 ธันวาคม 2566 และวันที่ 14 ธันวาคม 2566 นอกจากนี้ ภายในงานยังมีการจัดแสดงนิทรรศการของภาคส่วนราชการ การจําหน่ายสินค้า OTOP ระดับ 5 ดาว สวนสนุกพรีเมี่ยม การจัดประกวดร้องเพลง การประกวดนางงามสันติภาพ กิจกรรมการเดินแบบผ้าไทย และร้านค้าต่าง ๆ ที่หลากหลาย พร้อมทั้งชมมหกรรมคอนเสิร์ตจากสุดยอดศิลปินให้ชมฟรี
รัฐบาลไทย-ข่าวทำเนียบรัฐบาล-พิธีเปิดงานมหกรรมศิลปะร่วมสมัยนานาชาติ Thailand Biennale, Chiang Rai 2023 ณ หอศิลป์ร่วมสมัยเมืองเชียงราย (CIAM) อำเภอเมืองเชียงราย จังหวัดเชียงราย ของนายเศรษฐา ทวีสิน นายกรัฐมนตรี
วันศุกร์ที่ 8 ธันวาคม 2566
พิธีเปิดงานมหกรรมศิลปะร่วมสมัยนานาชาติ Thailand Biennale, Chiang Rai 2023 ณ หอศิลป์ร่วมสมัยเมืองเชียงราย (CIAM) อําเภอเมืองเชียงราย จังหวัดเชียงราย ของนายเศรษฐา ทวีสิน นายกรัฐมนตรี
วันที่ 9 ธันวาคม 2566
พิธีเปิดงานมหกรรมศิลปะร่วมสมัยนานาชาติ Thailand Biennale, Chiang Rai 2023
ณ หอศิลป์ร่วมสมัยเมืองเชียงราย (CIAM) อําเภอเมืองเชียงราย จังหวัดเชียงราย
ของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-"หนี้นอกระบบต้องหมดไป จะเป็นการทำงานร่วมกันอย่างบูรณาการ มีการเซ็ตเป้าหมายที่ชัดเจนระหว่างนายอำเภอกับผู้กำกับฯ ทุกจังหวัด
วันเสาร์ที่ 9 ธันวาคม 2566
"หนี้นอกระบบต้องหมดไป จะเป็นการทํางานร่วมกันอย่างบูรณาการ มีการเซ็ตเป้าหมายที่ชัดเจนระหว่างนายอําเภอกับผู้กํากับฯ ทุกจังหวัด
.....
"หนี้นอกระบบต้องหมดไป จะเป็นการทํางานร่วมกันอย่างบูรณาการ มีการเซ็ตเป้าหมายที่ชัดเจนระหว่างนายอําเภอกับผู้กํากับฯ ทุกจังหวัด ใครมีเสียงเรียกร้อง ใครมีปัญหากับการถูกทวงหนี้อย่างไม่เป็นธรรม หรือการข่มขู่ เจ้าหน้าที่ทุกคนพร้อมให้บริการประชาชน เพราะฉะนั้นอย่ากลัว ให้เดินออกมาพูดคุยกัน รัฐบาลให้ความเป็นธรรม ให้ความคุ้มครองทั้งเจ้าหนี้และลูกหนี้ ทุกอย่างต้องถูกต้องเป็นไปตามกฎหมาย บ้านเมืองมีขื่อมีแป เราไม่ยอมรับการรีดไถที่ไม่ถูกต้อง ที่ไม่เป็นธรรม เรื่องนี้รัฐบาลให้ความสําคัญอย่างสูงสุด"
.
อ่านข่าว >> https://www.thaigov.go.th/news/contents/details/75895
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บขส. เตรียมแผนรองรับการเดินทางกลับเข้ากรุงเทพฯ หลังฉลองเทศกาลปีใหม่ คาดประชาชนทยอยเดินทางกลับตั้งแต่วันที่ 1-3 มกราคม 2567 ไม่ต่ำกว่าวันละ 6 หมื่นคน
วันอาทิตย์ที่ 31 ธันวาคม 2566
บขส. เตรียมแผนรองรับการเดินทางกลับเข้ากรุงเทพฯ หลังฉลองเทศกาลปีใหม่ คาดประชาชนทยอยเดินทางกลับตั้งแต่วันที่ 1-3 มกราคม 2567 ไม่ต่ํากว่าวันละ 6 หมื่นคน
....
บริษัท ขนส่ง จํากัด (บขส.) กระทรวงคมนาคม แจ้งว่า บขส.ได้เตรียมแผนอํานวยความสะดวกรองรับการเดินทางขาเข้าของประชาชน ในช่วงวันที่ 1 - 3  มกราคม 2567 ซึ่งคาดว่าจะมีการทยอยเดินทางกลับหลังฉลองวันหยุดในช่วงเทศกาลปีใหม่  เฉลี่ยวันละ 60,000 คน ใช้รถโดยสารประมาณ 3,800 เที่ยว ทั้งนี้ บขส.ได้กําชับให้นายสถานีเดินรถทั่วประเทศ ดูแลความปลอดภัย ตรวจความพร้อมของรถโดยสาร พนักงานขับรถของ บขส. รถร่วมฯ และขอให้ช่วยกันอํานวยความสะดวกประชาชนให้ได้รับบริการที่มีความสะดวก รวดเร็ว และปลอดภัย ตามนโยบายของกระทรวงคมนาคม
ทั้งนี้ผู้โดยสารที่ประสงค์จองตั๋วโดยสารล่วงหน้า สามารถจองผ่านช่องทางต่าง ๆ อาทิ Application : E-ticket  , Website บขส. : https://tcl99web.transport.co.th , ตัวแทนจําหน่ายตั๋ว และช่องจําหน่ายตั๋วของ บขส. ทั่วประเทศ
นอกจากนี้กระทรวงคมนาคม ได้มอบของขวัญปีใหม่ ตามนโยบายไปก่อน-กลับทีหลัง ให้ผู้โดยสารรถ บขส. ที่จองตั๋ว ผ่านช่องทางออนไลน์ Application E-Ticket และ Website : http://transport.co.th/ เดินทางในระหว่างวันที่ 4-8 มกราคม 2567 ได้รับส่วนลด 20 % (เฉพาะค่าโดยสารไม่รวมค่าธรรมเนียม) สอบถามข้อมูลเพิ่มเติมได้ที่ ช่องจําหน่ายตั๋ว หรือโทร บขส. Call Center 1490 ตลอด 24 ชั่วโมง
โดย บขส. ได้ร่วมมือกับ การรถไฟแห่งประเทศไทย (รฟท.) และ องค์การขนส่งมวลชนกรุงเทพ (ขสมก.) จัดการเดินทางเชื่อมต่อ ภายใต้โครงการ "Quick Win การคมนาคม แบบไร้รอยต่อ" โดยอํานวยความสะดวกส่งผู้โดยสาร รถ บขส. ที่จุดจอดรถ (ขาเข้า) สถานีกลางกรุงเทพอภิวัฒน์ เพื่อเชื่อมต่อรถไฟ รถไฟฟ้า และส่งผู้โดยสารที่ขาเข้า สถานีขนส่งหมอชิต 2 ถนนกําแพงเพชร 6 เพื่อเดินทางเชื่อมต่อรถเมล์ ขสมก. จํานวน 12 เส้นทาง หรือใช้บริการรถแท็กซี่ ได้อย่างสะดวก รวดเร็ว  และถือเป็นการเพิ่มทางเลือกในการเดินทางเชื่อมต่อให้กับประชาชน
อย่างไรก็ดีในส่วนของปัญหาวินรับจ้างไม่ถูกกฎหมายที่มาก่อกวนผู้โดยสารขณะลงจากรถโดยสารบริเวณขาเข้า สถานีขนส่งฯ หมอชิต 2 นั้น ทางกระทรวงคมนาคมมีความห่วงใยผู้ใช้บริการ จึงได้ให้ บขส. ร่วมกับกรมการขนส่งทางบก และ สน.บางซื่อ ร่วมมือกันแก้ปัญหา โดยการจัดเจ้าหน้าที่ บขส. เจ้าหน้าที่ตรวจการ และตํารวจ ประจําพื้นที่ หากพบมีการกระทําผิดจะดําเนินการจับปรับ รวมถึงพิจารณาเพิกถอนใบอนุญาตทันที ทั้งนี้ขอให้ประชาชนอย่าหลงเชื่อผู้ที่ไม่หวังดี และหากพบการกระทําผิดให้แจ้งเจ้าหน้าที่ได้ทันที
รัฐบาลไทย-ข่าวทำเนียบรัฐบาล-สปสช. เพิ่มสิทธิประโยชน์ให้ “ผู้ป่วยมะเร็ง” ครอบคลุมการผ่าตัดด้วยหุ่นยนต์ ฝังแร่ และรักษาด้วยรังสีโปรตรอน
วันอาทิตย์ที่ 31 ธันวาคม 2566
สปสช. เพิ่มสิทธิประโยชน์ให้ “ผู้ป่วยมะเร็ง” ครอบคลุมการผ่าตัดด้วยหุ่นยนต์ ฝังแร่ และรักษาด้วยรังสีโปรตรอน
.....
สปสช. เพิ่มสิทธิประโยชน์ให้ “ผู้ป่วยมะเร็ง” ครอบคลุมการผ่าตัดด้วยหุ่นยนต์  ฝังแร่ และรักษาด้วยรังสีโปรตรอน
.
กระทรวงสาธารณสุข โดย สปสช  มีมติเพิ่มสิทธิประโยชน์เพื่อเป็นของขวัญปีใหม่ 2567 ให้แก่ผู้ป่วยมะเร็งภายใต้นโยบาย “มะเร็งครบวงจร” ดังนี้
.
• การรักษามะเร็งโดยใช้หุ่นยนต์ผ่าตัด (Robotic Surgery) ในโรคมะเร็ง 3 รายการ : มะเร็งต่อมลูกหมาก, มะเร็งลําไส้ใหญ่และลําไส้ตรง, มะเร็งตับ ตับอ่อนและท่อน้ําดี
• การฝังแร่เฉพาะที่ เพื่อรักษาผู้ป่วยที่มีเนื้องอกในตา (Plaque brachytherapy)
• การรักษาด้วยรังสีโปรตอน (เทคโนโลยีขั้นสูงสุดและมีความแม่นยําสูงมาก) รักษาผู้ป่วยเด็กที่เป็นมะเร็งสมอง ข้อดีคือ รังสีจะทําลายก้อนมะเร็ง แต่จะไม่ทําอันตรายกับเนื้อเยื่อปกติที่อยู่รอบก้อนมะเร็ง
.
นอกจากนี้ สปสช. ยังเพิ่มบริการให้คําปรึกษาทางสุขภาพแก่คนไทย ที่อยู่ในต่างประเทศผ่านระบบ Telemedicine ซึ่งจะเป็นการให้คําแนะนํา คําปรึกษาและคัดกรองอาการป่วยเบื้องต้น โดยแพทย์คนไทย
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สุริยะ” รับทราบปัญหาในการอำนวยความสะดวกผู้โดยสารบริเวณ “สถานีขนส่งผู้โดยสารหมอชิต 2” สั่ง บขส. เร่งแก้ไขทุกปัญหาโดยด่วน
วันเสาร์ที่ 30 ธันวาคม 2566
“สุริยะ” รับทราบปัญหาในการอํานวยความสะดวกผู้โดยสารบริเวณ “สถานีขนส่งผู้โดยสารหมอชิต 2” สั่ง บขส. เร่งแก้ไขทุกปัญหาโดยด่วน
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า จากกรณี สส. พรรคก้าวไกล ได้นําเสนอปัญหาของสถานีขนส่งผู้โดยสารกรุงเทพ (จตุจักร) หรือหมอชิต 2 เช่น สภาพแวดล้อมบริเวณสถานี สิ่งอํานวยความสะดวกต่าง ๆ ที่ใช้การไม่ได้ หรือชํารุด รวมทั้งไฟส่องสว่างบางจุดในหมอชิต 2    ที่มีความสว่างไม่เพียงพอ ห้องให้นมบุตร เป็นต้นนั้น ทั้งนี้ จากการรายงานถึงปัญหาที่เกิดขึ้นดังกล่าว ยอมรับและพบว่าในช่วงรัฐบาลยุคที่ผ่านมา ไม่ได้มีการทะนุบํารุงและฟื้นฟู หรือแก้ไขแต่อย่างใด
ทั้งนี้ รัฐบาลยุคของนายเศรษฐา ทวีสิน นายกรัฐมนตรี โดยกระทรวงคมนาคม และหน่วยงานที่เกี่ยวข้อง ได้รับทราบถึงปัญหาทั้งหมดแล้ว และอยู่ระหว่างการจัดทําแผนการดําเนินการแก้ปัญหาดังกล่าวอย่างเร่งด่วน ซึ่งล่าสุดได้สั่งการให้บริษัท ขนส่ง จํากัด ( บขส.) และทุกหน่วยงานที่เกี่ยวข้อง ลงพื้นที่แก้ไข    โดยด่วนในทุกปัญหาที่เกิดขึ้น เพื่ออํานวยความสะดวกให้กับพี่น้องประชาชนทุกคน พร้อมเน้นย้ําถึงนโยบาย  ในการเชื่อมต่อและบูรณาการระบบการขนส่งผู้โดยสารขาเข้า โดยมีจุดแวะส่งที่สถานีกลางกรุงเทพอภิวัฒน์ ขณะที่การปราบปรามผู้มีอิทธิพล วินแท็กซี่ และรถจักรยานยนต์เถื่อนนั้น ตนได้สั่งการให้ดําเนินการแล้ว     หากพบผู้กระทําความผิด หรือผู้บุกรุก ให้ดําเนินคดีตามกฎหมายอาญาอย่างเข้มงวด
นายสุริยะ กล่าวย้ําและยืนยันว่า จะดําเนินการทุกกรณีที่เกิดขึ้นโดยเร่งด่วน เพื่อให้เกิดประโยชน์สูงสุดกับประชาชนสามารถเดินทางสัญจรได้อย่างสะดวก ปลอดภัย ในระดับสูงสุด ส่วนในช่วงเทศกาลปีใหม่ 2567 นี้ กําชับให้ทุกหน่วยงานตรวจสอบเรื่องความปลอดภัยอย่างเต็มที่ อาทิ การเสพยาเสพติด การเป่าวัดระดับแอลกอฮอล์ รวมถึงช่วงที่คนขับมีอาการป่วยจะกินยาก่อนปฏิบัติงานทําให้เกิดอาการง่วงซึม เป็นเหตุให้เกิดอุบัติเหตุ จึงเพิ่มการตรวจวัดอุณหภูมิร่างกายผู้ขับขี่ด้วย
รัฐบาลไทย-ข่าวทำเนียบรัฐบาล-“สุริยะ” สั่งหน่วยงาน “คมนาคม” เตรียมความพร้อมรองรับประชาชนเดินทางกลับจากภูมิลำเนาเทศกาลปีใหม่ 2567 คาดเริ่มทยอยเดินทาง 1 - 3 ม.ค. นี้
วันอาทิตย์ที่ 31 ธันวาคม 2566
“สุริยะ” สั่งหน่วยงาน “คมนาคม” เตรียมความพร้อมรองรับประชาชนเดินทางกลับจากภูมิลําเนาเทศกาลปีใหม่ 2567 คาดเริ่มทยอยเดินทาง 1 - 3 ม.ค. นี้
....
นายสุริยะ  จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า กระทรวงคมนาคมได้เตรียมความพร้อมอํานวยความสะดวกปลอดภัย รองรับการเดินทางของประชาชนกลับจากภูมิลําเนาช่วงเทศกาลปีใหม่ 2567 ซึ่งคาดการณ์ว่า ประชาชนจะเริ่มทยอยเดินทางขากลับในระหว่างวันที่ 1 - 3 มกราคม 2567 โดยได้สั่งการให้หน่วยงานในสังกัด พร้อมอํานวยความสะดวกและดูแลความปลอดภัยในการเดินทางให้กับประชาชนอย่างเต็มที่
ทั้งนี้ ได้กําชับให้บริษัท ขนส่ง จํากัด (บขส.) และการรถไฟแห่งประเทศไทย (รฟท.) จัดเตรียมยานพาหนะขนส่งสาธารณะให้สามารถรองรับผู้โดยสารให้เพียงพอ และต้องไม่ให้มีผู้โดยสารตกค้างที่สถานีโดยเด็ดขาด นอกจากนี้ ยังได้สั่งการให้บริษัท ท่าอากาศยานไทย จํากัด (มหาชน) หรือ ทอท. และกรมท่าอากาศยาน (ทย.) เตรียมความพร้อมสิ่งอํานวยความสะดวกและสาธารณูปโภค รวมถึงจุดนั่งพักคอยบริเวณสนามบิน เพื่อรองรับการเดินทางของผู้โดยสารให้เพียงพอ
อย่างไรก็ตาม กระทรวงคมนาคมในฐานะหน่วยงานที่กํากับดูแลระบบคมนาคมขนส่ง ได้ตระหนักถึงความสะดวกปลอดภัยของพี่น้องประชาชนในช่วงเทศกาลปีใหม่ 2567 และขอส่งความห่วงใย ความปรารถนาดีให้ทุกท่านเดินทางปลอดภัยโดยสวัสดิภาพในทุกการเดินทางและทุกเส้นทาง ทั้งนี้ ประชาชนผู้ใช้ทางสามารถติดตามการจราจร แจ้งเหตุ และติดต่อสอบถามข้อมูลเพิ่มเติมได้ที่ บริการสายด่วนของหน่วยงานในสังกัดกระทรวงคมนาคม ดังนี้ ศูนย์ปลอดภัยคมนาคม 1356 กรมการขนส่งทางบก 1584 กรมทางหลวง 1586 กรมทางหลวงชนบท 1146 การทางพิเศษแห่งประเทศไทย 1543 และกรมเจ้าท่า 1199
รัฐบาลไทย-ข่าวทำเนียบรัฐบาล-กทม. “ห้ามจุดพลุ” ป้องกันอันตรายช่วงปีใหม่ 67 ฝ่าฝืน จำคุกไม่เกิน 3 ปี ปรับไม่เกิน 60,000 บาท หรือ ทั้งจำทั้งปรับ
วันอาทิตย์ที่ 31 ธันวาคม 2566
กทม. “ห้ามจุดพลุ” ป้องกันอันตรายช่วงปีใหม่ 67 ฝ่าฝืน จําคุกไม่เกิน 3 ปี ปรับไม่เกิน 60,000 บาท หรือ ทั้งจําทั้งปรับ
.....
กทม. “ห้ามจุดพลุ” ป้องกันอันตรายช่วงปีใหม่ 67
ฝ่าฝืน จําคุกไม่เกิน 3 ปี ปรับไม่เกิน 60,000 บาท หรือ ทั้งจําทั้งปรับ
.
กรุงเทพมหานคร ออกมาตรการป้องกันอันตรายช่วงเทศกาลปีใหม่ 2567 ดังนี้
.
1. ตั้ง ศูนย์ติดตามสถานการณ์กรุงเทพมหานคร จากหน่วยราชการที่เกี่ยวข้อง เฝ้าระวังความปลอดภัยให้ชุมชนที่มีความเสี่ยง ตรวจตราสถานประกอบการ/สถานบันเทิง ที่มีการจัดงาน ดูแลพื้นที่คนหนาแน่นด้วยกล้อง CCTV สถานประกอบการที่ผลิต สะสม จําหน่าย ดอกไม้เพลิง
.
2. ขอความร่วมมือ สถานประกอบการ สถานบันเทิง ผู้จัดงาน วางแผนรองรับความปลอดภัย จํากัดจํานวนคนให้สอดคล้องกับพื้นที่ กําหนดเส้นทางเข้าออกให้ชัดเจน ประชาสัมพันธ์ผู้ใช้บริการทราบแผนอพยพกรณีเกิดเหตุฉุกเฉิน ประสานงานกับ สํานักงานเขตอย่างใกล้ชิด หากเกิดเพลิงไหม้หรือสาธารณภัย แจ้ง 199 ได้ 24 ชม.
.
3. เตือน ประชาชน ก่อนออกเดินทาง ตรวจสอบสายไฟ ปลั๊กไฟ เครื่องใช้ไฟฟ้า เก็บวัสดุที่ติดไฟง่ายไว้ในที่ปลอดภัย จัดหาอุปกรณ์ป้องกันอัคคีภัย “ขับไม่ดื่ม ดื่มไม่ขับ” เจ็บป่วยฉุกเฉิน โทร.1669
.
4. ห้ามมิให้ผู้ใด จุด ปล่อย หรือ กระทําการ ให้ บั้งไฟ พลุ ตะไล โคมลอย โคมไฟ โคมควัน หรือ วัตถุคล้ายกัน ขึ้นสู่อากาศ เว้นแต่ได้รับอนุญาตจาก ผอ.เขตพื้นที่นั้น ฝ่าฝืน มีโทษจําคุกไม่เกิน 3 ปี หรือ ปรับไม่เกิน 60,000 บาท หรือ ทั้งจําทั้งปรับ (การขออนุญาตต้องยื่นแบบคําขอพร้อมแผนป้องกันอันตรายแก่ ผอ.เขต) // ห้ามมิให้ผู้ใด ทํา สั่ง นําเข้า หรือ ค้า ดอกไม้เพลิง พลุ ประทัดไฟ ประทัดลม หรือวัตถุคล้ายกัน เว้นแต่ได้รับอนุญาตจากนายทะเบียนท้องที่ ฝ่าฝืนมีโทษจําคุกไม่เกิน 1 เดือน ปรับไม่เกิน 1,000 บาท หรือ ทั้งจําทั้งปรับ
.
เนื่องจาก ประชาชนออกเดินทาง บ้านเรือนไม่มีผู้ดูแล ทําให้มีความเสี่ยงต่อการเกิดอุบัติภัยสูงกว่าปกติ ประกอบกับช่วงฤดูหนาว อากาศแห้งและแล้ง จึงมีความเสี่ยงต่อการเกิดอัคคีภัยได้ง่าย
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปชช. ซื้อกระเช้าของขวัญปีใหม่แล้วพบว่า “ไม่มีคุณภาพ – ใกล้หมดอายุ” ร้องเรียนได้ทันที โทร.สายด่วน 1166 หรือแอปฯ OCPB Connect
วันอาทิตย์ที่ 31 ธันวาคม 2566
ปชช. ซื้อกระเช้าของขวัญปีใหม่แล้วพบว่า “ไม่มีคุณภาพ – ใกล้หมดอายุ” ร้องเรียนได้ทันที โทร.สายด่วน 1166 หรือแอปฯ OCPB Connect
.....
ปชช. ซื้อกระเช้าของขวัญปีใหม่แล้วพบว่า “ไม่มีคุณภาพ – ใกล้หมดอายุ”  ร้องเรียนได้ทันที โทร.สายด่วน 1166 หรือแอปฯ OCPB Connect
.
สํานักงานคณะกรรมการคุ้มครองผู้บริโภค เผยในช่วงเทศกาลปีใหม่ ประชาชนนิยมซื้อสินค้าเพื่อมอบเป็นของขวัญปีใหม่ให้แก่กัน โดยเฉพาะกระเช้าของขวัญปีใหม่
.
ทั้งนี้ ช่วงเวลาดังกล่าว อาจมีผู้ประกอบธุรกิจบางรายกระทําการเอารัดเอาเปรียบผู้บริโภค ฉวยโอกาสนําสินค้าที่ไม่มีคุณภาพหรือสินค้าใกล้หมดอายุมาบรรจุในกระเช้าของขวัญปีใหม่ และไม่มีการแสดงรายละเอียดหรือข้อมูลของสินค้าอย่างถูกต้องและเพียงพอ เพื่อให้ผู้บริโภคใช้เป็นข้อมูลในการตัดสินใจในการเลือกซื้อสินค้า ดังนั้น
.
หากประชาชนซื้อกระเช้าของขวัญปีใหม่แล้ว พบว่าผู้ประกอบการไม่มีการจัดทําฉลากและได้รับสินค้าไม่มีคุณภาพ สามารถร้องเรียน ผ่านช่องทาง:
• สายด่วน สคบ. 1166
• แอปพลิเคชัน OCPB Connect
• เว็บไซต์ www.ocpb.go.th
.
สําหรับบทลงโทษผู้ประกอบธุรกิจที่จําหน่ายสินค้าประเภทกระเช้าของขวัญปีใหม่ “แสดงฉลากสินค้าไม่ถูกต้อง” :
• ผู้ขาย ต้องระวางโทษจําคุกไม่เกิน 6 เดือน หรือปรับไม่เกิน 100,000 บาท หรือทั้งจําทั้งปรับ
• หากเป็นการกระทําของผู้ผลิตเพื่อขาย หรือสั่งหรือนําเข้ามาในราชอาณาจักรเพื่อขาย ต้องระวางโทษจําคุกไม่เกิน 1 ปี หรือปรับไม่เกิน 200,000 บาท หรือทั้งจําทั้งปรับ
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สแกนด่วน! กรมทางหลวง ประชาสัมพันธ์จุดเข้า – ออก มอเตอร์เวย์ M81 สายบางใหญ่ – กาญจนบุรี (ช่วงด่านนครปฐมตะวันตก – ด่านกาญจนบุรี)
วันอาทิตย์ที่ 31 ธันวาคม 2566
สแกนด่วน! กรมทางหลวง ประชาสัมพันธ์จุดเข้า – ออก มอเตอร์เวย์ M81 สายบางใหญ่ – กาญจนบุรี (ช่วงด่านนครปฐมตะวันตก – ด่านกาญจนบุรี)
....
กรมทางหลวง (ทล.) กระทรวงคมนาคม ประชาสัมพันธ์เชิญชวนประชาชนใช้บริการมอเตอร์เวย์ M81 บางใหญ่ – กาญจนบุรี (ช่วงด่านนครปฐมตะวันตก – ด่านกาญจนบุรี) ในช่วงเทศกาลปีใหม่ ระยะทาง  51 กิโลเมตร ซึ่งเปิดให้ทดลองวิ่งฟรีตั้งแต่วันนี้จนถึงเวลา 24.00 น. ของวันที่ 3 มกราคม 2567 โดยมีจุดเข้า – ออก จํานวน 2 จุด ดังนี้
1. ทางเข้า - ออก ด่านนครปฐมฝั่งตะวันตก เชื่อม ทล.321 (ถนนมาลัยแมน) กม.6+600
2. ทางเข้า - ออก ด่านกาญจนบุรี เชื่อม ทล.324 หรือถนนอู่ทอง กม.8+400
หากประชาชนต้องการสอบถามข้อมูลเพิ่มเติมสามารถติดต่อได้ที่สายด่วน ทล. โทร.1586 (โทรฟรี 24 ชั่วโมง)
รัฐบาลไทย-ข่าวทำเนียบรัฐบาล-กระทรวงการคลังผุดนโยบายรณรงค์ประชาชนออมเงิน มอบหมายหน่วยงานเกี่ยวข้องส่งเริมความรู้ - พัฒนาทักษะการบริหารจัดการเงินให้กับประชาชน ควบคู่ไปกับการแก้ไขปัญหาหนี้ทั้งในและนอกระบบ
วันอาทิตย์ที่ 31 ธันวาคม 2566
31/12/2566
กระทรวงการคลังผุดนโยบายรณรงค์ประชาชนออมเงิน มอบหมายหน่วยงานเกี่ยวข้องส่งเริมความรู้ - พัฒนาทักษะการบริหารจัดการเงินให้กับประชาชน ควบคู่ไปกับการแก้ไขปัญหาหนี้ทั้งในและนอกระบบ
กระทรวงการคลังผุดนโยบายรณรงค์ประชาชนออมเงิน มอบหมายหน่วยงานเกี่ยวข้องส่งเริมความรู้ - พัฒนาทักษะการบริหารจัดการเงินให้กับประชาชน ควบคู่ไปกับการแก้ไขปัญหาหนี้ทั้งในและนอกระบบ ให้เกิดความยั่งยืน มีเงินใช้ เหลือเก็บ
วันที่ 31 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าในปี 2567 กระทรวงการคลังมีนโยบายที่จะแก้ไขปัญหาหนี้สิน ควบคู่ไปกับการให้ประชาชนสามารถวางแผนการออมและการเงินได้ โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบหมายให้หลายหน่วยงาน ทั้งภาครัฐและเอกชนได้ร่วมกันส่งเริมความรู้และพัฒนาทักษะการบริหารจัดการเงินให้แก่ประชาชน หรือจัดให้มีระบบการเงินชุมชน เพื่อช่วยเหลือลูกหนี้รายย่อยต่อไป เช่น พัฒนาทักษะการบริหารจัดการเงิน และให้ความรู้ทางการเงิน ผู้กู้ กยศ. ต้องผ่านการอบรมการบริหารจัดการหนี้ เพิ่มบุคลากรที่จะสามารถให้คําแนะนําเรื่องการแก้หนี้ หรือไกล่เกลี่ยหนี้ และส่งเสริมวินัยการออม-บริการ “ออมเพลิน
ซึ่งทั้งหมดนี้จะทําให้เกิดประโยชน์มหาศาล หากการแก้หนี้ทั้งระบบสัมฤทธิ์ผลตามแผนงานของรัฐบาลคือจะสามารถดึงเม็ดเงินกําลังซื้อกลับคืนเข้าสู่ระบบเศรษฐกิจอย่างน้อย 500,000 ล้านบาท และจะสามารถฟื้นคืนศักยภาพการผลิตของภาคประชาชนกลับคืนมาได้เพิ่มขึ้นอีกอย่างน้อย 5 ล้านคน
นางรัดเกล้า ระบุว่า ตามที่รัฐบาลได้ประกาศเดินหน้าแก้หนี้ทั้งระบบให้กับประชาชนไปแล้วในปี 2566 โดยได้ออกมาตรการต่าง ๆ เพื่อรองรับการแก้ไขปัญหานี้ทั้งในระบบและนอกระบบ แต่การแก้หนี้เพียงอย่างเดียวคงไม่สามารถทําให้ประชาชนลืมตาอ้าปากได้ จึงต้องอาศัยการสร้างวินัยการออม และการจัดการเงิน รวมทั้งสนับสนุนให้ประชาชนเข้าถึงแหล่งเงินทุนในระบบให้ได้มากที่สุด โดยจะมีการลงพื้นที่แบบเชิงรุกและเข้าถึงประชาชนให้ได้มากที่สุด
“นายกรัฐมนตรี ให้ความสําคัญกับการแก้ไขหนี้สิน ทั้งในและนอกระบบ ได้เน้นย้ําแนวทางสร้างความรู้ทางการเงิน/ส่งเสริมการออม ทั้งนี้ก็เพื่อให้แก้ไขปัญหาหนี้ให้สําเร็จ เกิดความยั่งยืน อยากให้ประชาชนหมดหนี้ และยังอยากให้ประชาชนคนไทยมีเงินเหลือใช้ เหลือเก็บอีกด้วย”
รัฐบาลไทย-ข่าวทำเนียบรัฐบาล-รัฐมนตรี ประเสริฐ เผย AOC 1441 พบ หลอกลวงซื้อขายออนไลน์ จำนวนเหยื่อ สูงสุด
วันอาทิตย์ที่ 31 ธันวาคม 2566
รัฐมนตรี ประเสริฐ เผย AOC 1441 พบ หลอกลวงซื้อขายออนไลน์ จํานวนเหยื่อ สูงสุด
รัฐมนตรี ประเสริฐ เผย AOC 1441 พบ หลอกลวงซื้อขายออนไลน์ จํานวนเหยื่อ สูงสุด
รัฐมนตรี ประเสริฐ เผย AOC 1441 พบ หลอกลวงซื้อขายออนไลน์ จํานวนเหยื่อ สูงสุด
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เผย ผลการทํางานของ AOC 1441 ศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC ) ตั้งแต่วันที่ 1 พฤศจิกายน – 28 ธันวาคม 2566 ประชาชนติดต่อ 183,016 สาย และ AOC 1441 ช่วยอายัดบัญชีแล้ว 20,204 บัญชี โดยในเดือน ธันวาคม ใช้เวลาเฉลี่ย 9 นาที ต่อการอายัดบัญชี นอกจากนี้ ช่วยจับกุมคนร้ายแล้วกว่า 400 ราย
สําหรับ TOP 5 การอายัดบัญชีแยกตามประเภทคดีออนไลน์ และ ร้อยละ ของจํานวนบัญชีที่อายัดทั้งหมด
1. หลอกลวงซื้อขายสินค้า อายัด 16,033 บัญชี คิดเป็น 45.2 % ของจํานวนบัญชีที่อายัดทั้งหมด
2. หลอกลวงรายได้พิเศษ อายัด 4,596 บัญชี คิดเป็น 13.0 %
3. หลอกลวงลงทุน อายัด 3,126 บัญชี คิดเป็น 8.8%
4. หลอกลวงให้กู้เงิน อายัด 2,870 บัญชี คิดเป็น 8.1%
5. หลอกลวง call center อายัด 2,520 บัญชี คิดเป็น 7.1%
ภาพรวมการดําเนินงาน AOC 1441 น่าพอใจ สามารถช่วยประชาชนได้เป็นจํานวนมาก การทํางานลงตัวขึ้น หลังจากที่ขลุกขลัก ในสัปดาห์แรกๆ หลังจากนั้น การทํางานเร็วขึ้นมาก สามารถอายัดบัญชีได้รวดเร็ว และทําการขยายผลจับกุมดีขึ้น อย่างไรก็ตาม ในระยะต่อไป ตํารวจ ต้องเร่งขยายผลจับกุมดําเนินคดี จากข้อมูล บัญชีม้า (บัญชีที่คนร้ายใช้สําหรับการรับโอนเงิน) และเส้นทางการเงิน หมายเลขโทรศัพท์ที่เชื่อมโยงกับ บัญชี เป็นต้น
รัฐมนตรี ดีอี กล่าวเพิ่มว่า ถึงแม้ว่าการดําเนินการของ AOC 1441 จะช่วยประชาชนได้จํานวนมาก อย่างไรก็ตาม ต้อง ขอเตือนว่า การซื้อขายออนไลน์ ผ่านโซเชียลมีเดีย โดยเฉพาะช่องทาง facebook มีคนร้ายใช้ช่องทางโซเชียลมีเดียนี้ เยอะมาก คนร้ายใช้วิธีการซื้อโฆษณา ใน facebook เพื่อเข้าถึงประชาชนจํานวนมาก และ ยังพบว่ามีประชาชนหลงเชื่อ โฆษณาของโจรอยู่มาก มีคนถูกหลอกลวง ทุกๆ วัน เป็นจํานวนมาก
เป้าหมายของศูนย์ AOC 1441 คือ
1. อายัดบัญชีของคนร้าย ให้ผู้เสียหายทันที
2. ติดตามสถานะ การแก้ไขปัญหาให้ผู้เสียหายทุกขั้นตอนได้ทันที
3. เร่งการคืนเงินให้ผู้เสียหาย
4. เพิ่มประสิทธิภาพการจับกุม ดําเนินคดีและการขยายผลคดี โดยการใช้เทคโนโลยีดิจิทัลช่วยงานบูรณาการข้อมูล และร่วมทํางานทันทีทุกหน่วยงานที่เกี่ยวข้อง เมื่อได้รับแจ้งจากผู้เสียหาย
สําหรับศูนย์ AOC สายด่วน 1441 โทร.ปรึกษาได้ตลอด 24 ชม. จัดตั้งขึ้นเพื่อให้มีการบูรณาการในการป้องกันและปราบปรามอาชญากรรมออนไลน์ ให้บริการ one stop service แก่ประชาชน ช่วยดําเนินการ ระงับ/อายัดบัญชี ได้ทันที รวมทั้งให้คําปรึกษาแก่ประชาชนเกี่ยวกับภัยออนไลน์
รัฐมนตรี ประเสริฐฯ (รมว. ดีอี) กล่าวในตอนท้ายว่า "นายกฯ เศรษฐา มีความห่วงใย ต่อผู้เสียหายจากโจรออนไลน์ ได้สั่งการให้ ดีอี ทํางานเชิงรุก ดีอี ด้วยความร่วมมือของหน่วยงานต่างๆ ได้จัดตั้ง ศูนย์ AOC 1441 ขึ้น ซึ่ง ในภาพรวม มีการทํางานดีขึ้นมาก โดยในเดือน ธันวาคม 2566 ใช้เวลาในการอายัดบัญชีลดลงเหลือ เฉลี่ย 9 นาที จากเดิมเฉลี่ย 15 นาที และทําการอายัด ได้ถึง 500 บัญชีต่อวัน ผม (รมว. ดีอี) มั่นใจว่า ศูนย์นี้ ช่วยแก้ปัญหาภัยออนไลน์ให้ประชาชนได้ ในขณะเดียวกัน เจ้าหน้าที่ตํารวจ ผู้บังคับใช้กฎหมาย จะสามารถดําเนินคดี หาตัวผู้กระทําความผิดได้อย่างรวดเร็วมากยิ่งขึ้น สามารถลดปัญหาอาชญากรรมออนไลน์ได้อย่างแน่นอน
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ห่วงประชาชนเคาท์ดาวน์ปีใหม่ 2567 เตือนหลีกเลี่ยงสถานที่แออัด ให้ปฏิบัติตามคำแนะนำของเจ้าหน้าที่-มาตรการรักษาความปลอดภัยของสถานที่ เพื่อเฉลิมฉลองเทศกาลปีใหม่
วันอาทิตย์ที่ 31 ธันวาคม 2566
31/12/2566
โฆษกรัฐบาลเผยนายกฯ ห่วงประชาชนเคาท์ดาวน์ปีใหม่ 2567 เตือนหลีกเลี่ยงสถานที่แออัด ให้ปฏิบัติตามคําแนะนําของเจ้าหน้าที่-มาตรการรักษาความปลอดภัยของสถานที่ เพื่อเฉลิมฉลองเทศกาลปีใหม่
โฆษกรัฐบาลเผยนายกฯ ห่วงประชาชนเคาท์ดาวน์ปีใหม่ 2567 เตือนหลีกเลี่ยงสถานที่แออัด ให้ปฏิบัติตามคําแนะนําของเจ้าหน้าที่-มาตรการรักษาความปลอดภัยของสถานที่ เพื่อเฉลิมฉลองเทศกาลปีใหม่อย่างปลอดภัยและมีความสุข
วันที่ 31 ธันวาคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นห่วงประชาชนคนไทยที่ออกมาเฉลิมฉลองเคาท์ดาวน์เทศกาลปีใหม่ 2567 พร้อมเตือนให้หลีกเลี่ยงสถานที่แออัด โดยเฉพาะในคืนวันนี้ (31 ธ.ค. 66) เป็นวันส่งท้ายปีเก่าต้อนรับปีใหม่ ที่สถานที่ต่าง ๆ และสถานบันเทิงทั่วประเทศต่างจัดงานเฉลิมฉลองเคาท์ดาวน์ปีใหม่ 2567 ซึ่งหน่วยงานฝ่ายปกครอง ตํารวจ และทุกภาคส่วนที่เกี่ยวข้อง ได้เตรียมพร้อมมาตรการรักษาความปลอดภัยให้กับประชาชนและนักท่องเที่ยว เพื่อให้การเฉลิมฉลองเป็นไปอย่างเรียบร้อยและปลอดภัย
โฆษกประจําสํานักนายกรัฐมนตรีกล่าวว่า ค่ําวันนี้เป็นคืนเคาท์ดาวน์ที่ประชาชนจํานวนมากจะออกมาเฉลิมฉลองตามสถานที่ต่าง ๆ ทั่วประเทศ จึงย้ําขอความร่วมมือมายังสถานประกอบการ สถานบันเทิง ผู้จัดงานและเจ้าของพื้นที่จัดงาน ได้ตรวจสอบความปลอดภัยทางกายภาพ หากพบจุดเสี่ยงอันตรายหรืออุปกรณ์ที่ชํารุดเสียหายให้ดําเนินการแก้ไขให้มีความปลอดภัย ทั้งระบบป้องกันอัคคีภัยให้อยู่ในสภาพพร้อมใช้งาน ประตูทางเข้า-ออก ถังดับเพลิง ระบบสัญญาณเตือนภัย ระบบไฟฟ้าสํารอง ป้ายบอกเส้นทางหนีไฟต้องติดตั้งอยู่ในตําแหน่งที่มองเห็นได้ชัดเจน ไม่มีสิ่งกีดขวางตลอดเส้นทาง และสามารถเปิดออกสู่ภายนอกได้อย่างทันที กําหนดเส้นทางเข้า-ออกที่ชัดเจน จํากัดจํานวนคนภายในงานให้สอดคล้องกับขนาดและสภาพพื้นที่จัดงาน เพื่อป้องกันความหนาแน่นแออัด และต้องประชาสัมพันธ์ให้ผู้ใช้บริการทราบขั้นตอนการปฏิบัติเมื่อต้องอพยพผู้ใช้บริการกรณีเกิดสถานการณ์ฉุกเฉินด้วย
“ในส่วนของประชาชนที่ออกมาเฉลิมฉลองเคาท์ดาวน์ ขอให้วางแผนการเดินทางล่วงหน้า เพื่อให้รู้ว่าจะเดินทางไปอยู่ตรงไหน หากเป็นสถานที่ปิด ควรดูทางออกฉุกเฉิน และควรมีเพื่อนไปด้วย หลีกเลี่ยงสถานที่แออัด เพื่อป้องกันเรื่องการถูกล้วงกระเป๋าจากมิจฉาชีพ และการไปเบียดเสียดกับคนอื่น รวมทั้งขอให้ดื่มอย่างมีสติ ดื่มไม่ขับ และปฏิบัติตามคําแนะนําของเจ้าหน้าที่ หรือมาตรการรักษาความปลอดภัยของสถานที่นั้น ๆ เพื่อให้การออกมาเฉลิมฉลองเทศกาลปีใหม่ของทุกคนเป็นไปอย่างปลอดภัยและมีความสุข ทั้งนี้ นายกรัฐมนตรีให้กําลังใจเจ้าหน้าที่ผู้ปฏิบัติงานทุกคนที่ได้สละเวลาที่ต้องอยู่กับครอบครัวมาดูแลพี่น้องประชาชนในช่วงเทศกาลปีใหม่ ที่เป็นเวลาแห่งความสุขของทุกคน ซึ่งเจ้าหน้าที่ฝ่ายปกครอง ตํารวจ ทุกภาคส่วนได้ปฏิบัติหน้าที่อย่างเต็มที่ เพื่อดูแลความปลอดภัยในชีวิตและทรัพย์สิน อํานวยความสะดวกให้พี่น้องประชาชนเที่ยวงานวันขึ้นปีใหม่ 2567 อย่างมีความสุข” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-“รองนายกฯสมศักดิ์” เปิดบ้านสุโขทัย อวยพรปีใหม่ข้าราชการ ขอให้เดินหน้าช่วยเหลือประชาชนเต็มที่ ชี้ ปี 2567 เป็นปีที่ดี มั่นใจ ทุกอย่างกำลังดีขึ้น
วันอาทิตย์ที่ 31 ธันวาคม 2566
31/12/2566
“รองนายกฯสมศักดิ์” เปิดบ้านสุโขทัย อวยพรปีใหม่ข้าราชการ ขอให้เดินหน้าช่วยเหลือประชาชนเต็มที่ ชี้ ปี 2567 เป็นปีที่ดี มั่นใจ ทุกอย่างกําลังดีขึ้น
“รองนายกฯสมศักดิ์” เปิดบ้านสุโขทัย อวยพรปีใหม่ข้าราชการ ขอให้เดินหน้าช่วยเหลือประชาชนเต็มที่ ชี้ ปี 2567 เป็นปีที่ดี มั่นใจ ทุกอย่างกําลังดีขึ้น ย้ํา รัฐบาล ให้ความสําคัญกับคุณภาพชีวิตความเป็นอยู่ของประชาชน
วันที่ 31 ธันวาคม 2566 นายสมศักดิ์ เทพสุทิน รองนายกรัฐมนตรี ได้ต้อนรับ หัวหน้าส่วนราชการจังหวัดสุโขทัย นําโดย นายสุชาติ ทีคะสุข ผู้ว่าราชการจังหวัดสุโขทัย นายมนู พุกประเสริฐ นายก อบจ.สุโขทัย สมาชิกวุฒิสภา และสมาชิกสภาผู้แทนราษฎรจังหวัดสุโขทัย เพื่อเข้าสวัสดี เนื่องในโอกาสวันขึ้นปีใหม่ 2567 ที่จังหวัดสุโขทัย
โดยนายสุชาติ กล่าวว่า เนื่องในโอกาสวันขึ้นปีใหม่ ตนในฐานะผู้ว่าราชการจังหวัดสุโขทัย ได้นําหัวหน้าส่วนราชการ และหน่วยงานต่างๆในจังหวัดสุโขทัย มาสวัสดีปีใหม่ และขอพรจากนายสมศักดิ์ ที่เป็นที่เคารพรักของชาวสุโขทัย ซึ่งถือเป็นผู้ใหญ่ของจังหวัดสุโขทัย โดยตนมีความเคารพรักมาโดยตลอด ตั้งแต่มารับตําแหน่งที่จังหวัดสุโขทัย ปี 2552 ซึ่งได้มีโอกาสร่วมทํางาน และได้รับคําแนะนําในเรื่องการดูแลคุณภาพชีวิตของพี่น้องประชาชนมาโดยตลอด ซึ่งปัจจุบันนายสมศักดิ์ ก็ยังเน้นย้ํา ในการให้ความสําคัญกับเรื่องคุณภาพชีวิตความเป็นอยู่ของพี่น้องประชาชนอย่างต่อเนื่อง
ขณะที่ นายสมศักดิ์ กล่าวว่า ขอสวัสดีปีใหม่ 2567 ข้าราชการทุกท่าน โดยในปีใหม่นี้ ถือเป็นปีที่ดีที่สุด เพราะหากเปรีบเทียบกับ 2-3 ปีที่ผ่านมา จะพบว่า ประเทศไทย ต้องเผชิญกับปัญหาโรคระบาด ที่ส่งผลให้พี่น้องประชาชน ต้องบาดเจ็บและเสียชีวิตไปจํานวนมาก แต่ปีนี้ ตนมองว่า ทุกอย่างกําลังจะเริ่มดีขึ้น โดยยืนยันว่า รัฐบาลให้ความสําคัญกับคุณภาพชีวิตของประชาชน ซึ่งในโอกาสวันขึ้นปีใหม่ ตนยินดีเปิดบ้านพูดคุยหารือในทุกเรื่อง เพื่อทําให้การขับเคลื่อนช่วยเหลือพี่น้องประชาชน เดินหน้าได้มากที่สุด โดยตนยินดีรับฟังทุกภาคส่วน ซึ่งขอให้สบายใจกับการอยู่ร่วมกันในจังหวัดสุโขทัย เพราะการทํางานร่วมกัน ตนไม่มีทิฐิใดๆทั้งสิ้น โดยมีแต่อยากให้บ้านเมืองเดินไปข้างหน้าได้อย่างมีความสุขเท่านั้น
“ในโอกาสสําคัญนี้ ผมขออํานาจสิ่งศักดิ์สิทธิ์ทั้งหลายในจังหวัดสุโขทัย ได้โปรดดลบันดาลให้พวกเรามีความสุข ขออํานาจบารมีแห่งองค์พระบาทสมเด็จพระเจ้าอยู่หัว สมเด็จพระนางเจ้าพระบรมราชินี ได้ปกป้องคุ้มครองพี่น้องข้าราชการ และนักการเมืองทุกคน ให้มีความสุข โดยขอให้แก้ไขสิ่งที่เป็นอุปสรรคขวากหนาม ได้อย่างปลอดโปร่ง และเป็นปีทองของพวกเราชาวสุโขทัยทุกคน ซึ่งขอให้มีความสุข และเดินหน้าช่วยเหลือพี่น้องประชาชนอย่างเต็มที่ ขอให้โชคดี สวัสดีปีใหม่ 2567“ รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-"พวงเพ็ชร” ชวนรับน้ำมนต์ประทานจากสังฆราช และ“สวดมนต์ข้ามปี“ พุทธมณฑลจัดใหญ่
วันเสาร์ที่ 30 ธันวาคม 2566
30/12/2566
"พวงเพ็ชร” ชวนรับน้ํามนต์ประทานจากสังฆราช และ“สวดมนต์ข้ามปี“ พุทธมณฑลจัดใหญ่
"พวงเพ็ชร” ชวนรับน้ํามนต์ประทานจากสังฆราช และ“สวดมนต์ข้ามปี“ พุทธมณฑลจัดใหญ่
วันนี้ 30 ธ.ค.66 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เปิดเผยว่า ในโอกาสส่งท้ายปีเก่า ต้อนรับปีใหม่ 2567 รัฐบาลมีกําหนดจัดกิจกรรมยิ่งใหญ่ เพื่อเฉลิมฉลองเทศกาลแห่งความสุขให้กับประชาชนชาวไทยทั่วประเทศ รวมถึงกิจกรรมเพื่อความเป็นสิริมงคลแก่ชีวิตและครอบครัวสําหรับผู้นับถือศาสนาพุทธ โดยสํานักงานพระพุทธศาสนาแห่งชาติ ได้จัดกิจกรรมสวดมนต์ข้ามปี ในชื่อ “สวดมนต์ข้ามปี วิถีไทย วิถีพุทธ วิถีพอเพียง” ณ บริเวณลานหน้าองค์พระประธานพุทธมณฑล อ.พุทธมณฑล จ.นครปฐม โดยมีกิจกรรมตั้งแต่เวลา 18.00 น. ของวันที่ 31 ธันวาคม 2566 ไปจนถึงช่วงเข้าวันใหม่ วันที่ 1 มกราคม 2567 ซึ่งประชาชนจะได้ร่วมพิธี ดังนี้
1. พิธีเจริญจิตตภาวนา รับฟังการบรรยายธรรม โดยพระรันตสุธี ผู้ช่วยเจ้าอาวาส วัดไร่ขิง จ.นครปฐม พระสุธีวชิรปฏิภาณ ผู้ช่วยเจ้าอาวาส วัดพระเชตุพนวิมลมังคลาราม และพระมหาอดิศักดิ์ อธิปญฺโญ เจ้าอาวาสวัดบรมสถล (วัดดอน) กรุงเทพมหานคร
2. พิธีเจริญพระพุทธมนต์บูชาพระพุทธรูปประจําวันเกิด
3. พิธีสวดมนต์ข้ามปี วิถีพุทธ วิถีพอเพียง รับศีล รับพร เข้าสู่ปีใหม่ด้วยใจเบิกบาน
4. การปฏิบัติธรรมข้ามปี ณ สํานักปฏิบัติธรรมทั่วประเทศ ตั้งแต่วันที่ 29 ธันวาคม 2566 ถึง 1 มกราคม 2567
นอกจากนี้ สํานักงานพระพุทธศาสนาแห่งชาติ ยังได้รับพระเมตตาจาก สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงประทานการ์ดพระคติธรรมอํานวยพรปีใหม่ 2567 จํานวน 5000 แผ่น มอบให้กับประชาชนทั้งในกรุงเทพและต่างจังหวัด และยังทรงประทานน้ําพระพุทธมนต์ เพื่อนําไปแจกจ่ายให้กับประชาชนที่ร่วมพิธีในกิจกรรมสวดมนต์ข้ามปี นอกจากนี้ยังประทานไฟพระกฤษ์เพื่อนําจุดเทียนชัยในการประกอบพิธีอีกด้วย
“กิจกรรมการสวดมนต์ข้ามปี เป็นการเปิดโอกาสให้ประชาชนได้น้อมนําหลักธรรมคําสอน มายึดถือ ปฏิบัติ ต้อนรับปีใหม่ด้วยความสุขใจ ซึ่งมีวัดทุกวัดทั่วราชอาณาจักร และวัดไทยในต่างประเทศ ได้ร่วมจัดกิจกรรมนี้ นอกจากนี้ รัฐบาลยังได้จัดกิจกรรมทางศาสนาอื่น เช่น “อารามอร่าม 10 วัด” ของกระทรวงวัฒนธรรม โดยจะเปิดไฟส่องสว่าง ให้นักท่องเที่ยวและประชาชนได้เข้าเยี่ยมชมความสวยงามและศิลปกรรมอันทรงคุณค่าในยามค่ําคืน ที่วัดระฆังโฆสิตาราม วรมหาวิหาร, วัดอรุณราชวราราม ราชวรมหาวิหาร, วัดประยุรวงศาวาส วรวิหาร, วัดราชบพิธสถิตมหาสีมาราม ราชวรวิหาร, วัดสุทัศนเทพวราราม ราชวรมหาวิหาร, วัดราชนัดดาราม วรวิหาร, วัดเบญจมบพิตรดุสิตวนาราม ราชวรวิหาร, วัดมหาธาตุยุวราชรังสฤษฎิ์ ราชวรมหาวิหาร, วัดพระเชตุพนวิมลมังคลาราม ราชวรมหาวิหาร และวัดไตรมิตรวิทยาราม วรวิหาร จึงอยากขอเชิญชวนให้ประชาชนได้ร่วมกิจกรรมดังกล่าว เพื่อความเป็นสิริมงคลแก่ชีวิตและครอบครัว ในโอกาสส่งท้ายปีเก่า ต้อนรับปีใหม่นี้ค่ะ“ นางพวงเพ็ชร กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล  "รัดเกล้า" เผย​ปี​ 2567​ นี้กระทรวงเกษตรฯ​ ผุดโครงการยุวชนเกษตรรุ่นใหม่ สำหรับนักศึกษา
วันเสาร์ที่ 30 ธันวาคม 2566
30/12/2566
รองโฆษกรัฐบาล  "รัดเกล้า" เผย​ปี​ 2567​ นี้กระทรวงเกษตรฯ​ ผุดโครงการยุวชนเกษตรรุ่นใหม่ สําหรับนักศึกษา
รองโฆษกรัฐบาล "รัดเกล้า" เผย​ปี​ 2567​ นี้กระทรวงเกษตรฯ​ ผุดโครงการยุวชนเกษตรรุ่นใหม่ สําหรับนักศึกษา เพื่อริเริ่มเกษตรกรรุ่นใหม่ มีผลผลิต-สร้างรายได้ให้มากขึ้น
วันนี้ 30 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า ในปี 2567 กระทรวงเกษตรและสหกรณ์ เตรียม จัดโครงการยุวชนเกษตรรุ่นใหม่ โดยมีกลุ่มเป้าหมายที่เป็นนักศึกษาในมหาวิทยาลัยภาคเหนือ​ โดยเบื้องต้น มีการประสานงานกับ 6 สถาบันอุดมศึกษาไว้แล้ว​ ได้แก่ มหาวิทยาลัยแม่โจ้ มหาวิทยาลัยพายัพ มหาวิทยาลัยพะเยา มหาวิทยาลัยราชภัฏเชียงใหม่ มหาวิทยาลัยเทคโนโลยีราชมงคลล้านนา น่าน มหาวิทยาลัยนอร์ท-เชียงใหม่
การรับสมัครผู้เข้าร่วมโครงการ แบ่งเป็น 2 ประเภท คือ กลุ่มที่ที่บ้านเป็นเกษตรกรอยู่แล้ว และ กลุ่มอาสาสมัคร โดยจะมุ่งเน้นให้ความรู้และการสนับสนุนให้ตรงจุดสําหรับความต้องการที่แตกต่างกันสําหรับทั้ง 2 กลุ่มนี้ โดยหน่วยงานในสังกัดกระทรวงเกษตรและสหกรณ์ ร่วมกันดําเนินการ รวมถึงการจัดกิจกรรมอบรมเสริมองค์ความรู้ด้านการเกษตร มุ่งเน้นให้นักศึกษาสามารถนําองค์ความรู้ที่ได้รับไปปฏิบัติในพื้นที่จริงที่บ้านของตนเองได้ นอกจากนั้นยังมีการสนับสนุนให้มีการเลี้ยงวัวเพิ่ม รวมถึงการมอบพันธุ์วัวให้กับผู้เข้าร่วมโครงการ เพื่อให้สามารถนําไปสร้างผลผลิตและรายได้เพิ่มให้กับตนเอง
หนึ่งในวัตถุประสงค์หลักของโครงการคือเพื่อส่งเสริม สนับสนุน และจูงใจให้เกษตรปรับเปลี่ยนการผลิตพืชผลทางการเกษตรให้สอดคล้องกับศักยภาพและพื้นที่ของตนเอง และความต้องการของตลาด โดยใช้กระบวนการของยุวชนเกษตรรุ่นใหม่เป็นต้นแบบในการทําการเกษตรต่อไปอย่างยั่งยืน
"แนวความคิดของการเริ่มทําโครงการยุวชนเกษตรรุ่นใหม่นั้น​ รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย ต้องการริเริ่มให้คนรุ่นใหม่หันมาทําการเกษตรที่เป็นเกษตรกรยุคใหม่ เพื่อเป็นการดูแลอนุรักษ์อาชีพเกษตรไว้​ ให้คนรุ่นใหม่รู้สึกว่าการทําการเกษตรเป็นอาชีพที่น่าภาคภูมิใจ และอีกทั้งยังเป็นการดึงพลังของคนรุ่นใหม่มาช่วยส่งเสริมให้การทําเกษตรกรรมสามารถทําผลผลิตได้มากขึ้น สร้างรายได้ให้มากขึ้นอีกด้วย" รัดเกล้า กล่าว
รัฐบาลไทย-ข่าวทำเนียบรัฐบาล-“รองนายกฯสมศักดิ์” อนุมัติกองทุนเงินช่วยเหลือผู้ประสบสาธารณภัย เยียวยาเหตุน้ำท่วม จ.นราธิวาส มอบถุงยังชีพ 53,810 ชุด มูลค่า 37 ล้านบาท ย้ำ เข้าใจความเดือดร้อนจึงเร่งช่วยหลือด่วน
วันเสาร์ที่ 30 ธันวาคม 2566
30/12/2566
“รองนายกฯสมศักดิ์” อนุมัติกองทุนเงินช่วยเหลือผู้ประสบสาธารณภัย เยียวยาเหตุน้ําท่วม จ.นราธิวาส มอบถุงยังชีพ 53,810 ชุด มูลค่า 37 ล้านบาท ย้ํา เข้าใจความเดือดร้อนจึงเร่งช่วยหลือด่วน
กําชับทุกหน่วยงาน รีบสํารวจผู้เสียชีวิต-บ้านเสียหาย เพื่อเยียวยาต่อ เปิดเกณฑ์ เสียชีวิต ช่วย 80,000 บาท บ้านพัง 15,000-230,000 บาท
“รองนายกฯสมศักดิ์” อนุมัติกองทุนเงินช่วยเหลือผู้ประสบสาธารณภัย เยียวยาเหตุน้ําท่วม จ.นราธิวาส มอบถุงยังชีพ 53,810 ชุด มูลค่า 37 ล้านบาท ย้ํา เข้าใจความเดือดร้อน จึงเร่งช่วยเหลือด่วน กําชับทุกหน่วยงาน รีบสํารวจผู้เสียชีวิต-บ้านเสียหาย เพื่อเยียวยาต่อ เปิดเกณฑ์ เสียชีวิต ช่วย 80,000 บาท บ้านพัง 15,000-230,000 บาท
วันที่ 30 ธันวาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า คณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ได้พิจารณาอนุมัติการเยียวยาเหตุอุทกภัยในพื้นที่จังหวัดนราธิวาสแล้ว หลังจากจังหวัดนราธิวาส ได้มีหนังสือแจ้งมายังกองทุนเงินช่วยเหลือผู้ประสบสาธารณภัยว่า ในพื้นที่ได้รับผลกระทบจากอุทกภัย จํานวน 13 อําเภอ 75 ตําบล 523 หมู่บ้าน 62,613 ครัวเรือน จึงขอสนับสนุนถุงยังชีพ จํานวน 53,810 ชุด
นายสมศักดิ์ กล่าวอีกว่า เพื่อให้การช่วยเหลือผู้ประสบอุทกภัยได้อย่างรวดเร็วและทันต่อสถานการณ์ กองทุนเงินช่วยเหลือฯ จึงเห็นสมควรอนุมัติให้ความช่วยเหลือผู้ประสบสาธารณภัยในจังหวัดนราธิวาส โดยในเบื้องต้นให้จัดหาถุงยังชีพ จํานวน 53,810 ชุด ในราคาชุดละ 700 บาท เป็นจํานวนเงิน 37,667,000 บาท ซึ่งเพื่อความรวดเร็ว สํานักงานปลัดสํานักนายกรัฐมนตรี จะโอนเงินให้ผู้ว่าราชการจังหวัดนราธิวาส เพื่อดําเนินการจัดถุงยังชีพเป็นการเร่งด่วนต่อไป
“ผมในฐานะประธานกรรมการกองทุนเงินช่วยเหลือผู้ประสบสาธารณภัย ได้อนุมัติเงินกองทุน เพื่อให้ความช่วยเหลือกรณีเร่งด่วน แทนคณะกรรมการฯ เพราะผมเข้าใจถึงความเดือดร้อนของพี่น้องประชาชนเป็นอย่างดี รวมถึงรัฐบาลภายใต้การนําของท่านเศรษฐา ทวีสิน นายกรัฐมนตรี ได้ให้ความสําคัญในเรื่องการช่วยเหลือเยียวยาเป็นอย่างมาก จึงรีบดําเนินการให้ทันที หลังจากจังหวัดส่งความต้องการมา ดังนั้น หากจังหวัดใดที่ได้รับผลกระทบ ก็ขอให้รีบส่งหนังสือขอรับการสนับสนุน เพื่อจะได้เข้าช่วยเหลือผู้ประสบภัยได้ทัน เพราะน้ําท่วมภาคใต้ มาเร็ว แต่ก็จะแห้งเร็ว ทําให้ภาครัฐ ต้องเร่งช่วยเหลือ เพื่อให้ทันต่อเหตุการณ์ ซึ่งหลังจากเหตุการณ์กลับเข้าสู่ปกติ ผมก็ขอให้ทุกหน่วยงานที่เกี่ยวข้อง เร่งสํารวจความเสียหาย ทั้ง ผู้เสียชีวิต บ้านเรือนของประชาชน เพื่อจะได้ช่วยเหลือเยียวยาต่อไป” รองนายกรัฐมนตรี กล่าว
นายสมศักดิ์ กล่าวอีกว่า สําหรับหลักเกณฑ์การช่วยเหลือ ของกองทุนเงินช่วยเหลือฯ ในกรณีเสียชีวิต จะได้รับค่าจัดการศพ รายละ 50,000 บาท พร้อมเงินทุนเลี้ยงชีพแก่ครอบครัวผู้เสียชีวิตอีก 30,000 บาท รวมเป็น 80,000 บาท ส่วนกรณีบ้านเรือนเสียหาย จะได้รับเงินเยียวยา แบ่งเป็น เสียหายน้อย (เสียหายน้อยกว่า 30% ) ไม่เกินหลังละ 15,000 บาท เสียหายมาก (เสียหาย 30-70%) ไม่เกินหลังละ 70,000 บาท และเสียหายทั้งหลัง (เสียหายเกิน 70%) ไม่เกินหลังละ 220,000-230,000 บาท
/////////
รัฐบาลไทย-ข่าวทำเนียบรัฐบาล-ปลัดฯ ณัฐพล นั่งหัวโต๊ะประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เร่งรัดการอนุมัติให้สินเชื่อโครงการสินเชื่อลดโลกร้อน (Decarbonize Loan) แก่เอสเอ็มอี
วันเสาร์ที่ 30 ธันวาคม 2566
30/12/2566
ปลัดฯ ณัฐพล นั่งหัวโต๊ะประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เร่งรัดการอนุมัติให้สินเชื่อโครงการสินเชื่อลดโลกร้อน (Decarbonize Loan) แก่เอสเอ็มอี
ปลัดฯ ณัฐพล นั่งหัวโต๊ะประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เร่งรัดการอนุมัติให้สินเชื่อโครงการสินเชื่อลดโลกร้อน (Decarbonize Loan) แก่เอสเอ็มอี เตรียมเปิดตัวกรอบวงเงินสินเชื่อใหม่ เพิ่มเติม 1,900 ล้านบาท
วันที่ 27 ธันวาคม 2566 ดร.ณัฐพล รังสิตพล ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ เป็นประธานฯ การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 72-8/2566 ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom โดยมีนางสาวณัฏฐิญา เนตยสุภา รองปลัดกระทรวงอุตสาหกรรม กรรมการ และนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้อํานวยการสํานักงานกองทุนพัฒนาเอสเอ็มอีตามแนวประชารัฐ กรรมการและเลขานุการ นําเสนอที่ประชุมพิจารณากรอบการดําเนินงานของเงินให้กู้ยืม 3,500 ล้านบาท ปีงบประมาณ พ.ศ. 2567 ที่ประชุมเห็นชอบเร่งรัดการพิจารณาอนุมัติสินเชื่อโครงการสินเชื่อลดโลกร้อน (Decarbonize Loan) แก่เอสเอ็มที่ยื่นคําขอสินเชื่อกว่า 1,500 ล้านบาท และมอบหมายให้สํานักงานกองทุนพัฒนาเอสเอ็มอีตามแนวประชารัฐศึกษาแนวทางโครงการสินเชื่อใหม่สนับสนุนนโยบายรัฐบาล กรอบวงเงิน 1,900 ล้านบาท โดยกองทุนพัฒนาเอสเอ็มอีตามแนวประชารัฐ มีวัตถุประสงค์เพื่อสนับสนุนให้ความช่วยเหลือเงินทุน และเพิ่มช่องทางการเข้าถึงแหล่งเงินทุนให้กับผู้ประกอบการที่มีศักยภาพในการต่อยอดพัฒนาธุรกิจได้อย่างมีประสิทธิภาพและยั่งยืน และเพื่อให้กระบวนการส่งเสริมและพัฒนาของหน่วยงานภาครัฐ เอกชน ที่ได้ดําเนินการพัฒนาธุรกิจ และผู้ประกอบการเกิดผลสัมฤทธิ์ในทางปฏิบัติได้อย่างแท้จริง
รัฐบาลไทย-ข่าวทำเนียบรัฐบาล-นายกฯ ย้ำแลนด์บริดจ์ เพิ่มโอกาส ศก.ไทยเติบโต ดึงนักลงทุน ตปท.-พัฒนาจังหวัดใกล้เคียง ยืนยันประเมิน EIA-EHIA รอบคอบ
วันเสาร์ที่ 30 ธันวาคม 2566
30/12/2566
นายกฯ ย้ําแลนด์บริดจ์ เพิ่มโอกาส ศก.ไทยเติบโต ดึงนักลงทุน ตปท.-พัฒนาจังหวัดใกล้เคียง ยืนยันประเมิน EIA-EHIA รอบคอบ
นายกฯ ย้ําแลนด์บริดจ์ เพิ่มโอกาส ศก.ไทยเติบโต ดึงนักลงทุน ตปท.-พัฒนาจังหวัดใกล้เคียง ยืนยันประเมิน EIA-EHIA รอบคอบ
วันนี้ 30 ธันวาคม 2566 สื่อต่างประเทศ รายงานว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์กับสํานักข่าวนิเคอิ โดยย้ําถึงโครงการแลนด์บริดจ์ว่า โครงการดังกล่าว เป็นการส่งเสริมโครงสร้างพื้นฐานขนาดใหญ่ สร้างการเชื่อมต่อที่ไร้รอบต่อ มีเครือข่ายท่อส่งน้ํามัน และก๊าซ, ครอบคลุมการสร้างท่าเรือน้ําลึก ที่จังหวัดระนอง และชุมพร ซึ่งท่าเรือทั้ง 2 แห่งเชื่อมต่อกับทางด่วน และทางรถไฟทางคู่ แต่ละท่าเรือจะมีขีดความสามารถในการรองรับตู้คอนเทนเนอร์มาตรฐานได้มากถึง 20 ล้านตู้ต่อปี เพิ่มโอกาสการเติบโตทางเศรษฐกิจในภูมิภาคได้ระยะยาว และสอดคล้องกับนโยบายการทูตทางเศรษฐกิจเชิงรุกของรัฐบาล ที่อํานวยความสะดวกในการเคลื่อนย้ายสินค้า และผู้คนที่เพิ่มขึ้น ระหว่างตะวันออก และตะวันตก, มหาสมุทรแปซิฟิก และมหาสมุทรอินเดีย โดยจะเป็นเส้นทางการค้าทางทะเลที่มีศักยภาพ เพิ่มเติมจากช่องแคบมะละกา เมื่อสร้างเสร็จ จะช่วยลดระยะเวลาเดินทางระหว่างมหาสมุทรอินเดีย และมหาสมุทรแปซิฟิก ประมาณ 4 วัน ช่วยลดต้นทุนการขนส่งลงได้ราวร้อยละ 15 พร้อมยืนยันว่า ความกังวลด้านสิ่งแวดล้อม และสุขภาพนั้น จะต้องได้รับการพิจารณา และแก้ไข ผ่านกระบวนการประเมินผลกระทบด้านสิ่งแวดล้อม และสุขภาพ ทั้ง EIA และ EHIA อย่างรอบคอบก่อน
ส่วนร่างกฎหมายที่เกี่ยวข้องนั้น จะต้องควบคุมการจัดเตรียมการให้บริการ, สิทธิประโยชน์ทางภาษี และสิทธิในที่ดินภายในเขตเศรษฐกิจพิเศษที่วางแผนไว้ที่ท่าเรือใหม่ รวมถึงหลักเกณฑ์สําหรับการลงทุนจากต่างประเทศ และสิ่งจูงใจด้านกฎระเบียบที่เกี่ยวข้องกับการเดินทาง การพํานัก และใบอนุญาตทํางาน เพื่อดึงดูดนักลงทุนจากต่างประเทศได้ดียิ่งขึ้น โดยจะมีหน่วยงานหลักหน่วยงานเดียวที่รับผิดชอบโครงการโดยรวม เพื่อให้มั่นใจว่า การดําเนินงานจะบูรณาการร่วมกัน
นายกรัฐมนตรี ยังย้ําอีกว่า แผนการก่อสร้างในระยะแรก จะเริ่มในเดือนกันยายน 2568 และดําเนินการจนถึงเดือนตุลาคม 2573 สามารถประมูลโครงการได้ ระหว่างเดือนเมษายน ถึงมิถุนายน 2568 โดยคาดว่า โครงการแลนด์บริดจ์ จะสร้างเม็ดเงินให้ประเทศไทย และเพิ่มอัตราการเติบโตของผลิตภัณฑ์มวลรวมภายในประเทศ สร้างการจ้างงาน รวมถึงสร้างโอกาสการพัฒนาใหม่ ๆ ในจังหวัดอื่น ๆ ในภาคใต้ของประเทศด้วย
//////////
รัฐบาลไทย-ข่าวทำเนียบรัฐบาล-ปีใหม่หายห่วง! “ฝากบ้านไว้กับตำรวจ 4.0” พร้อมดูแลความปลอดภัยตลอดช่วงวันหยุดยาว
วันเสาร์ที่ 30 ธันวาคม 2566
ปีใหม่หายห่วง! “ฝากบ้านไว้กับตํารวจ 4.0” พร้อมดูแลความปลอดภัยตลอดช่วงวันหยุดยาว
.....
ปีใหม่หายห่วง! “ฝากบ้านไว้กับตํารวจ 4.0” พร้อมดูแลความปลอดภัยตลอดช่วงวันหยุดยาว
.
รัฐบาลห่วงใยประชาชนช่วงเทศกาลส่งท้ายปีเก่า ต้อนรับปีใหม่ 2567 เชิญชวนประชาชนร่วมโครงการ ฝากบ้านไว้กับตํารวจ ผ่านเเอปพลิเคชัน "ฝากบ้าน 4.0" ช่วยดูแลความปลอดภัยและทรัพย์สินตลอดเทศกาล
.
สําหรับวิธีการเข้าร่วมโครงการฯ เพียงดาวน์โหลดแอปฯ ฝากบ้าน 4.0 (OBS) และทําตามขั้นตอน
1. เปิดแอปพลิเคชัน "ฝากบ้าน 4.0" แล้วลงทะเบียนกรอกข้อมูล
2. เลือกสถานีตํารวจที่ขอรับบริการฝากบ้าน
3. เลือกเมนู "ฝากบ้าน" แล้ว กดเลือก "ฝากบ้านของฉัน"
4. กรอกรายละเอียดคําร้อง
5. ตรวจยืนยันการรับฝากบ้าน
.
นอกจากนี้ ยังสามารถเข้าร่วมโครงการด้วยการยื่นแบบฟอร์มเข้าร่วมโครงการฯ ที่สถานีตํารวจในเขตพื้นที่รับผิดชอบได้เช่นเดียวกัน
.
ขณะเดียวกันขอให้ระมัดระวังอาชญากรรมที่อาจเกิดขึ้นในช่วงเทศกาลหยุดยาวปีใหม่ 2567 ขอให้ตรวจสอบความเรียบร้อยก่อนเดินทางออกจากบ้านเพื่อความปลอดภัย ป้องกันการโจรกรรมทรัพย์สินภายในบ้าน
#ไทยคู่ฟ้า #สื่อสารรัฐบาลไทย
-------------------